 Muuse Biixi Cabdi oo goobtaasi khudbad dhinacyo badan taabanaysa ka jeediyey, ayaa soo dhaweeyey taageerayaashan cusub iyo hormoodkooda, waxaannu si qoto dheer u sharraxay mabaadida xisbiga KULMIYE oo aasaaskiisii 15 sanno jirsaday, waxaannu yidhi, Maanta 230520170 KULMIYE waa 15-jir, waana qaan-gaadh hawlo badanna wuu soo maray, markii laa aasaasayeyna waxa isugu yimi aqoonyahan waayo-arag ah, haddii ay xag tacliimeed tahay iyo haddii ay xaq halgan tahayba, waxaana lagu aasaasay aqoon iyo fikir dheer, xeerkiisa markii la dejiyeyna waa qaar aad ka arki karto in loogu talogalay inuu boqolaal sanno sida xisbiyada ANC iyo kuwa Yurub oo kale uu sii jiro, manuu ahayn xisbi lagu dhisay qabyaalad, caaddifad iyo kursi aannu helno, aragtida KULMIYE maaha maanta kursiga aad heshid berri waxa ay noqotoba. 